Нездарма Вялікая Айчыннная вайна і Чарнобыль сталі стрыжнявымі тэмамі ў творчасці нашага класіка. Гаўрыла Вашчанка як ніхто іншы адчуваў драматызм лёсу Беларусі. Ягонаму пэндзлю належаць жывапісныя шэдэўры не толькі згаданай вышэй тэматыкі. Надзвычай плённым быў зварот мастака да гісторыі нашай даўняй дзяржавы — Вялікага княства Літоўскага. Ягонае палатно “Грунвальдская бітва” (1985) — адзін з лепшых узораў батальнага жанру не толькі ў беларускім, а бадай і ва ўсім савецкім мастацтве.